Natacha Atlas

Natacha Atlas (arabisk: نتاشا أطلس‎ født 20. mars 1964 i Belgia), er en belgisk sanger, komponist og danser av egyptisk og britisk opphav. Hun er kjent for å kombinere arabiske og vestlige musikkformer i sin musikk. Hun omtales som en av de store divaene innen verdensmusikk og med en gudbenådet stemme. Atlas regner Umm Kulthum som et av sine forbilder. Hun er også inspirert av den libanesiske sangeren Fairuz og av den egyptiske sangeren Abdel Halim Hafez.Særlig hiphop er et fremtredende vestlig element i musikken hennes. Hun har selv omtalt musikken sin som "cha'abi moderne" (moderne folkemusikk). Musikalsk er hun også påvirket av blant annet marokkansk musikk, drum and bass og reggae.
Atlas startet sin musikalske karriere som medlem av world fusion-bandet Transglobal Underground. I 1995 begynte hun å utvikle en solo-karriere da hun ga ut platen Diaspora. Senere har hun utgitt syv soloalbum og samarbeidet med en rekke artister. Med sin versjon av sangen "Mon amie la rose" fikk hun en overraskende suksess i Frankrike, med en 16. plass på franske hitlister i 1999. Den 23. oktober 2015 slapp hun albumet Myriad Road, som var produsert av den fransk-libanesiske jazz-musikeren Ibrahim Maalouf.I 2014 medvirket hun på innspilling av Dub Colossus. I 1997 medvirket hun på en innspilling av Jean-Michel Jarre. Hun har samarbeidet med Nigel Kennedy (på albumet East meets west fra 2003 fremfører hun folkemusikk-klassikeren «Ajde Jano» på serbo-kroatisk) og Sinéad O’Connor. Hun bidro med en komposisjon til albumet Six Commissions (2019) av Hayden Powell som ble headhuntet til Atlas' band da han arbeidet som frivillig under Førdefestivalen. Hun medvirket på Songs Across Walls Of Seperation utgitt av Kirkelig Kulturverksted i 2008. Atlas medvirket som vokalist på Belinda Carlisles Voila (2007). På Peter Gabriels Big Blue Ball (2008) bidro hun med sangen «Habibe». Sangene ble opprinnelig innspilt på 1990-tallet. Hun turnert på 1990-tallet med Jimmy Page og Robert Plant.Atlas ble født og vokste for en stor del opp i nordafrikansk strøk Brüssel. Hun flyttet til Storbritannia som ung. Hun gikk blant annet på Steinerskolen i Sussex. Hun har uttalt at hun formelt sett er sufi-muslim. Atlas synger på fransk, engelsk og arabisk, og utøver også magedans. Moren hennes var britisk og faren egyptisk med delvis sefardisk bakgrunn. I mange år boikottet Atlas Israel og ville ikke opptre der, og begynte å forandre mening da en palestinsk bekjent giftet seg med en israelsk kvinne. Hun kritiserte offentlig utenrikspolitikken ført av George W. Bush og Tony Blair.Hun har holdt konserter i Norge flere gange blant annet på MaiJazz i Stavanger i 2008, på Cosmopolite i Oslo i 2011 og Førdefestivalen i 2015.


== Diskografi ==
Diaspora (solo, 1995)
Gedida (solo, 1999)
Ayeshteni (innspilt i Kairo, 2001)
Mounqalib (solo, 2011).


== Referanser ==


== Eksterne lenker ==
(en) Offisielt nettsted 
(en) Natacha Atlas – kategori av bilder, video eller lyd på Commons 
(en) Natacha Atlas – galleri av bilder, video eller lyd på Commons 
(en) Natacha Atlas på Internet Movie Database 
(no) Natacha Atlas hos Sceneweb 
(en) Natacha Atlas på Apple Music 
(en) Natacha Atlas på Discogs 
(en) Natacha Atlas på MusicBrainz 
(en) Natacha Atlas på SoundCloud 
(en) Natacha Atlas på Spotify 
(en) Natacha Atlas på Songkick 
(en) Natacha Atlas på Last.fm 
(en) Natacha Atlas på Genius — sangtekster 
(en) Natacha Atlas på AllMusic 
Natacha Atlas på Twitter 
Natacha Atlas på Facebook 
Natacha Atlas på Instagram 
Natacha Atlas på YouTube 
Natacha Atlas på Myspace 
Atlas fremfører «Ajde Jano» sammen med Nigel Kennedy (YouTube).
Habibi fra Peter Gabriels Big Blue Ball
Ibelin musikk til filmen Kingdom of Heaven (2005)